CELEX: 62020CA0489
Language: sl
Date: 2022-04-07 00:00:00
Title: Zadeva C-489/20: Sodba Sodišča (drugi senat) z dne 7. aprila 2022 (predlog za sprejetje predhodne odločbe Lietuvos vyriausiasis administracinis teismas – Litva) – UB / Kauno teritorinė muitinė (Predhodno odločanje – Carinski zakonik Unije – Ugasnitev carinskega dolga – Blago, ki je bilo nezakonito vneseno na carinsko območje Unije – Zaseg in odvzem – Direktiva 2008/118/ES – Trošarine – Direktiva 2006/112/ES – Davek na dodano vrednost – Obdavčljivi dogodek – Obveznost obračuna)

30.5.2022   
            
            
               SL
            
            
               Uradni list Evropske unije
            
            
               C 213/12
            
         
      Sodba Sodišča (drugi senat) z dne 7. aprila 2022 (predlog za sprejetje predhodne odločbe Lietuvos vyriausiasis administracinis teismas – Litva) – UB / Kauno teritorinė muitinė
      (Zadeva C-489/20) (1)
      
      (Predhodno odločanje - Carinski zakonik Unije - Ugasnitev carinskega dolga - Blago, ki je bilo nezakonito vneseno na carinsko območje Unije - Zaseg in odvzem - Direktiva 2008/118/ES - Trošarine - Direktiva 2006/112/ES - Davek na dodano vrednost - Obdavčljivi dogodek - Obveznost obračuna)
      (2022/C 213/13)
      Jezik postopka: litovščina
      
         Predložitveno sodišče
      
      Lietuvos vyriausiasis administracinis teismas
      
         Stranke v postopku v glavni stvari
      
      
         Tožeča stranka: UB
      
         Tožena stranka: Kauno teritorinė muitinė
      
         Ob udeležbi: Muitinės departamentas prie Lietuvos Respublikos Finansų ministerijos
      
         Izrek
      
      
                  1.
               
               
                  Člen 124(1)(e) Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije je treba razlagati tako, da carinski dolg ugasne, kadar je blago zaseženo in naknadno odvzeto, potem ko je že bilo nezakonito vneseno na carinsko območje Evropske unije.
               
            
                  2.
               
               
                  Člen 2(b) in člen 7(1) Direktive Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS ter člen 2(1)(d) in člen 70 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da ugasnitev carinskega dolga iz razloga, določenega v členu 124(1)(e) Uredbe št. 952/2013, ne povzroči ugasnitve dolga, povezanega s trošarino oziroma davkom na dodano vrednost, za blago, ki je bilo nezakonito vneseno na carinsko območje Evropske unije.
               
            
         (1)  UL C 433, 14.12.2020.